b'\n_START_ARTICLE_\n78 Diana\n_START_SECTION_\nOdkritje\n_START_PARAGRAPH_\nAsteroid je odkril Karl Theodor Robert Luther (1822 \xe2\x80\x93 1900) 15. marca 1863. Asteroid je poimenovan po boginji lova Diani iz rimske mitologije.\n_START_SECTION_\nLastnosti\n_START_PARAGRAPH_\nAsteroid Diana obkro\xc5\xbei Sonce v 4,24 letih. Njegova tirnica ima izsrednost 0,207, nagnjena pa je za 8,688\xc2\xb0 proti ekliptiki. Njegov premer je 120,6 km, okrog svoje osi pa se zavrti v 7,225 urah .\n_START_SECTION_\nOkultacije\n_START_PARAGRAPH_\n4. septembra 1980 so opazovali okultacijo asteroida Diana z zvezdo. Ob tej priliki so dolo\xc4\x8dili tudi premer asteroida v velikosti 116 km, kar se precej dobro ujema z meritvijo, ki jo je opravil satelit IRAS (Infrared Astronomical Satellite).'